КъэкIуэнум ирипIейтейуэ
А махуэм и пщэдджыжьыпэр Лэскэн щIыналъэм хыхьэ Хьэтуей къуажэм дежкIэ дыгъэпсрэ уэфIу къыщIэкIащ. Абы къыдэкIуэуи, дэ зыхэт-щIащ къэрал иным щекIуэкI Iуэхугъуэ щхьэпэм хэтын мурадыр иIэу а махуэм пежьа дэтхэнэри зэрыхущIемыгъуэжынур.
IэIэтым дыхэтын папщIэ, си анэ дэлъху нэхъыжь, зи ныб-жьыр илъэс 92-м иува Бэрау Хьэсэнрэ сэрэ къуажапщэм дыкъыщежьэри, хэхыпIэ участкэ №77-р здэщыIэ курыт еджапIэм и бжэIупэм дынэсащ. ДыкъыщыщIидза сыхьэт бжыгъэм ирихьэлIэу, абдежым цIыху куэд зэрыщыпэкIури дгъэщIэгъуащ, гуп-гуп зэрыгъэхъужауэ щызэхэтхэм я нэгум нэжэгужагъэ къызэрищми дыщыгуфIы-кIащ.
Курыт еджапIэм дыщыщIэбакъуэм, дэ гу лъыттащ абы и кIуэцIыр зэрызэлъыIухами, пырхъуэ гъэщIэрэщIам Iэнэхэр кIыхьу зэрыщигъэувыкIами, хэхыныгъэм хуагъэхьэзыра щIэувапIэ шэтыр цIыкIухэм щэкI къабзэ хужьхэр къызэрыраубгъуэкIами, бюллетень тхылъхэр къэзыгъэхьэзырахэр къыщIыхьэхэм гуапэу зэрепсэлъылIэ-ри.
Iэ Iэтын Iуэхур зэфIэдгъэкIри, си анэ дэлъхумрэ сэрэ курыт еджапIэм дыкъыщIэкIыжащ. ДыкъэзыцIыхухэр къыдбгъэдыхьэрти, фIэхъус гуапэхэр къыдахырт, къыдэхъуэхъурт.
— Нышэдибэ сыхьэти 8-м щыщIэдзауэ мы щIыпIэм цIыхухэр къокIуалIэ, — жиIащ хэхыпIэ участкэм и унафэщI Лъакъуэдыгъу Станислав. — ХэхакIуэхэр псори зэрыхъур 2497-рэщ. Абыхэм ящыщу 411-м сыхьэт 11-м хуэзэу Iэ яIэтакIэщ. Пщыхьэщхьэ сыхьэти 8-м участкэм и лэжьы- гъэр зэпыдгъэунущ. Догугъэ абы ирихьэлIэу Iэ зыIэта хэхакIуэхэм я бжыгъэр процент 90-м нэблэгъэну. Нобэ и мызакъуэу, ди къуажэм куэд щIауэ щыапхуэдэщ. АбыкIэ фIыщIэ зыхуэпщI хъунухэм ящыщу сэ къызолъытэ ди жылэм къыдэкIа Щхьэгуэш Адэлбий «Урысей зэкъуэт» политикэ партым и щIыналъэ къудамэм и цIэкIэ иджы ещанэу Къэрал Думэм зэрызыхригъэхыжри, ди хэхакIуэхэм жэуаплыныгъэр зищIысыр нэхъ зыхащIэ зэрыхъуари. Мыбдежым гу зылъыфта жыджэрагъым дэри дыщогуфIыкI! Жылагъуэм и къэкIуэнум ирипIейтейуэ, дэтхэнэ зы хэхакIуэми Iэ иIэтмэ, къэрал псом зэрыхуэщхьэпэнуми шэч къытетхьэркъым.
КЪУМАХУЭ Аслъэн.
